Dosa asal

Dosa asal, yang juga dipanggil dosa nenek moyang, ialah doktrin Kristian tentang keadaan kemanusiaan bagi dosa akibat daripada maksiat manusia, berpunca daripada penderhakaan Adam dan Hawa di dalam syurga, yakni dosa memakan buah dari pokok terlarang. Keadaan ini digambarkan dalam pelbagai cara, dari sesuatu yang tidak signifikan seolah-olah sedikit kekurangan, atau kecenderungan terhadap dosa namun tanpa kesalahan kolektif, yang dirujuk sebagai "fitrah dosa", hingga sesuatu yang drastik seolah-olah kehinaan sama sekali atau kesalahan autotamtik kesemua manusia menerusi kesalahan kolektif.

Konsep dosa asal pertama kali disebutkan pada kurun ke-2 oleh Irenaeus, Biskop Lyon dalam kontroversinya dengan penganut Gnostikisme dualistik. Tokoh-tokoh gereja lain seperti Augustine juga mengembangkan doktrin itu, memandangnya berdasarkan ajaran St. Paul dalam Perjanjian Baru (Orang Rom  dan 1 Orang Corinth ) dan ayat Perjanjian Lama dalam Mazmur . Tertullian, Cyprian, Ambrose dan Ambrosiaster menganggap bahawa manusia berkongsi dosa Adam, yang dipindahkan oleh generasi manusia. Rumusan Augustine mengenai dosa asal adalah popular di kalangan pembaharu-pembaharu Protestan, seperti Martin Luther dan John Calvin, yang menyamakan dosa asal dengan keinginan berahi, mengakui bahawa ia tegar meskipun selepas pembaptisan dan memusnahkan kebebasan sepenuhnya. Gerakan Jansenisme, yang diisytiharkan Gereja Katolik sebagai sesat, juga berpegang bahawa dosa asal memusnahkan kebebasan kehendak.

Dalam agama Yahudi
Doktrin "dosa warisan" dijumpai dalam kebanyakan aliran perdana agama Yahudi. Walaupun beberapa pihak dalam agama Yahudi Ortodoks menyalahkan Adam atas kerosakan menyeluruh dunia, dan meskipun terdapat guru-guru Yahudi di Babylon yang percaya bahawa kematian ialah hukuman yang dikenakan ke atas manusia disebabkan dosa Adam, ia bukan pandangan dominan dalam kebanyakan agama Yahudi hari ini. Agama Yahudi moden secara amnya mengajarkan bahawa manusia dilahirkan dalam keadaan bebas daripada dosa, dan mempunyai pilihan untuk melakukan dosa kemudiannya dan membawa kesengsaraan kepada diri mereka sendiri.

Ahli teologi Yahudi berpecah berkenaan sebab apa yang dipanggil "dosa asal". Sesetengahnya mengajarkan bahawa ia disebabkan tewasnya Adam kepada godaan memakan buah terlarang dan diwarisi keturunan baginda; bagaimana pun, kebanyakan pandangan chazal tidak mempertanggungjawabkan Adam atas dosa manusia, mengajarkan bahawa, dalam Genesis 8:21 and 6:5-8, Tuhan mengakui bahawa Adam tidak melakukan dosa dengan sengaja. Bagaimanapun, Adam diakui oleh sebahagian membawa kematian ke dunia melalui penderhakaan baginda. Disebabkan dosa baginda, keturunan baginda akan menjalani kehidupan manusia biasa, yang akan berakhir dengan kematian tubuh mereka.

Dalam Islam
Konsep dosa warisan tidak wujud dalam Islam.  Islam mengajarkan bahawa Adam dan Hawa melakukan dosa, tetapi mereka memohon keampunan dan demikian diampuni Tuhan. 

Qur'an menyatakan bahawa selepas Adam dan Hawa melakukan dosa, mereka bertaubat dan taubat mereka diterima:
"Mereka berdua merayu: "Wahai Tuhan kami, kami telah menganiaya diri kami sendiri, dan kalau Engkau tidak mengampunkan kami dan memberi rahmat kepada kami, nescaya menjadilah kami dari orang-orang yang rugi". " Surat al-Aʻrāf:23
".. dan dengan itu derhakalah Adam kepada Tuhannya, lalu tersalah jalan. Kemudian Tuhannya memilihnya (dengan diberi taufiq untuk bertaubat), lalu Allah menerima taubatnya serta diberi petunjuk."  Surat Ṭā Hāʼ:121–122

Qur'an selanjutnya menyatakan tentang tanggungjawab seseorang individu:
"Bahawa sesungguhnya seseorang yang boleh memikul tidak akan memikul dosa perbuatan orang lain. Dan bahawa sesungguhnya tidak ada (balasan) bagi seseorang melainkan (balasan) apa yang diusahakannya. Dan bahawa sesungguhnya usahanya itu akan diperlihatkan (kepadanya, pada hari kiamat kelak), Kemudian usahanya itu akan dibalas dengan balasan yang amat sempurna." Surat an-Najm:38–41

Lihat juga

Dosa sebenar
Dosa nenek moyang
Pandangan Kristian tentang dosa
Dosa besar
Divine grace
Fall of man
Hamartiology
Immaculate Conception
Incurvatus in se
Internal sin
Justification (theology)
Mortal sin
Pandora's box
Prevenient grace
Problem of evil
Dosa
The Antichrist (book)
Theodicy and the Bible#The Fall and freedom of the will
Venial sin
Yetzer hara

Rujukan

Bibliografi

Pautan luar

 Article "Original Sin" in Catholic Encyclopedia
 The Book of Concord The Defense of the Augsburg Confession, Article II: Of Original Sin; from an early Protestant perspective, part of the Augsburg Confession.
 Original Sin According To St. Paul by John S. Romanides
 Ancestral Versus Original Sin  by Father Antony Hughes, St. Mary Antiochian Orthodox Church, Cambridge, Massachusetts
 Original Sin  by Michael Bremmer

Catholic Church

Falsafah Kristian
Hamartiologi Kristian
Antropologi Kristian
Adam dan Hawa
Terminologi Kristian
Dosa